Tagldit n Brusya

Tagldit n Brusya (s Talimant: Königreich Preußen, ) tga yat tmazirt tajrmanit tkka tt inn sɣ usggʷas n 1701 ar 1918.Marriott, J. A. R., and Charles Grant Robertson. The Evolution of Prussia, the Making of an Empire. Rev. ed. Oxford: Clarendon Press, 1946. illa dars yan ufus ɣ tamunt n Lalman ɣ usggʷas n 1871, tg yat tmazirt imqqurn (mqqurt) ɣ tmnukda tajrmant ar anfassay nns ɣ 1918.. mqqar d tiwi ism nns sɣ tsga n Brusya, tili tmazirt ad ɣ tmargrafit n brandrburg. Tg tmaẓunt nns tɣrmt n Birlin. Tɣʷi mad iggutn ɣ ugafa n lalman n ɣassad d utaram n Bulanḍa. 

Igldan n Brusya kkan d tigmmi n Huhntsulrn. Yiwrri d uzddal n Brandnburg-Brusya lli izwurn tagldit iga yan udwas amknas ijfan ɣ wussan n ugllid Fridirik Wilyam, anfran n Brandnburg, ittyawssan yadlli s wassaɣ n "unfran imqqurn". Sɣ lliɣ nit tga tgldit, Brusya tmmaɣ ad trnu ɣ udwas nns, slawan akkʷ kud as inbḍ Fridirik wis II "Amagʷr". Iga Fridirik d amagʷr yan ɣ imzwarn ɣ ussnti n imnɣitn n "Sa Isggasn" (1756-1763). ibdd mnid i Nnmsa d Rusya d Fransa d Swid, ig ɣ Brusya tad kullu ikkan f tmizar tijrmaniyn, tkka tt inn Brusya tra ad tsmun timizar akkʷ n ijmann (aysilad tin Swisra) ddaw tnbaḍt nns.

 Tisaɣulin